Document ID: 32019D0785

Reference:
16.5.2019
ET
Euroopa Liidu Teataja
L 127/23
KOMISJONI RAKENDUSOTSUS (EL) 2019/785,
14. mai 2019,
millega ühtlustatakse raadiospektri kasutus ultralairibaseadmetel ja tunnistatakse kehtetuks otsus 2007/131/EÜ
(teatavaks tehtud numbri C(2019) 3461 all)
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 7. märtsi 2002. aasta otsust nr 676/2002/EÜ Euroopa Ühenduse raadiospektripoliitika reguleeriva raamistiku kohta (raadiospektrit käsitlev otsus), (1) eriti selle artikli 4 lõiget 3,
ning arvestades järgmist:
(1)
Komisjoni otsusega 2007/131/EÜ (2) ühtlustatakse ultralairibaseadmetel raadiospektri kasutamise tehnilised tingimused liidus. Sellega tagatakse raadiospektri kättesaadavus ühtlustatud tingimustel kogu liidus, kõrvaldatakse tõkked ultralairibatehnoloogia kasutuselevõtmisel ning luuakse sellistele süsteemidele toimiv ühtne turg, mis toob kaasa märkimisväärse mastaabisäästu ja kasu tarbijatele.
(2)
Kuigi ultralairibasignaalidel on üldjuhul üliväike võimsus, võivad nad põhjustada raadiosideteenustele kahjulikke häireid ning selle probleemiga tuleb tegeleda. Seepärast peab käesolev otsus raadiospektri kasutuse ühtlustamise kohta ultralairibaseadmetel hoidma ära kahjulikke raadiohäireid (sealhulgas tingituna raadioastronoomia, Maa-uuringute satelliitide ning kosmoseuuringusüsteemide ligipääsust raadiospektrile) ning tasakaalustama olemasolevate teenuste huvisid poliitika üldise eesmärgi suhtes, milleks on soodsate tingimuste loomine uuenduslike tehnoloogiate kasutuselevõtmiseks ühiskonna hüvanguks.
(3)
16. märtsil 2017 andis komisjon otsuse nr 676/2002/EÜ alusel Euroopa Postside- ja Telekommunikatsiooniadministratsioonide Konverentsile (CEPT) alalise ülesande töötada välja tehnilised tingimused ultralairibatehnoloogial põhinevate raadiorakenduste ühtlustatud kasutuselevõtuks liidus, et pakkuda sellistele rakendustele ajakohaseid tehnilisi tingimusi.
(4)
Vastavalt sellele alalisele ülesandele avaldas CEPT aruande, (3) milles pakkus välja neli meedet. Esiteks tuleks tehnilistes tingimustes kirjeldada materjale tuvastavaid seadmeid neutraalsemal viisil, et teha võimalikuks uuenduslikud lahendused. Teiseks peaks olema võimalik kasutada ultralairiba üldkasutuse tingimusi ka materjalide tuvastamise rakenduste puhul. Kolmandaks tuleks kõigi materjale tuvastavate seadmete, kaasa arvatud ehitusmaterjalide analüüsi (BMA) seadmete suhtes sagedusalas 8,5–10,6 GHz kehtestada piirnorm –65 dBm/MHz. Neljandaks tuleks sagedusalades 3,8–4,2 GHz and 6–8,5 GHz näha ette võimalus kasutada ultralairibatehnoloogial põhinevates sõidukite juurdepääsusüsteemides häirevähendamismeedet „saatmine pärast aktiveerimissignaali“ (trigger-before-transmit).
(5)
Käesolev otsus peaks toetama ultralairibatehnoloogiat käsitleva õigusraamistiku üldist ühtlustamist, et muuta mitmesugustes ultralairibatehnoloogiat käsitlevates õigusaktides sisalduvad piirnormid ja häirevähendamismeetmed järjekindlamaks ning võimaldada uuenduslikke lahendusi ultralairibatehnoloogias.
(6)
Käesolevas otsuses on sätestatud regulatiivsed piirangud ja häirevähendamismeetmed, millega tagada raadiospektri tõhus kasutus ja kooseksisteerimine teiste spektrikasutajatega. Tehnika arenguga võivad kaasneda muud lahendused, mis aitavad tagada vähemalt samaväärse raadiospektri kaitse. Selleks tuleks lubada kasutada alternatiivseid häirevähendamismeetmeid, nagu Euroopa standardiorganisatsioonide koostatavates tulevastes ühtlustatud standardites leiduvad lahendused, tingimusel et nende mõjusus ja raadiospektri kaitse on vähemalt samaväärsel tasemel ning need vastavad kõnealuses õigusraamistikus sätestatud tehnilistele nõuetele viisil, mida saab kontrollida.
(7)
Otsust 2007/131/EÜ on korduvalt muudetud. Õigusselguse huvides tuleks otsus 2007/131/EÜ kehtetuks tunnistada.
(8)
Käesoleva otsusega ette nähtud meetmed on kooskõlas raadiospektrikomitee arvamusega,
ON VASTU VÕTNUD KÄESOLEVA OTSUSE:
Artikkel 1
Käesoleva otsuse eesmärk on ühtlustada liidu piires tehnilised tingimused raadiospektri kättesaadavuse ja tõhusa kasutamise tagamiseks ultralairibaseadmetel.
Artikkel 2
Käesolevas otsuses kasutatakse järgmisi mõisteid:
a)   „ultralairibaseadmed“– seadmed, milles kas põhikomponendi või lisana kasutatakse lähitoime raadioside tehnoloogiat, mis hõlmab ribalaiuse üle 50 MHz ja osaliselt raadiosideteenustele eraldatud sagedusalasid katva raadiosagedusliku energia sihipärast tootmist ja edastamist;
b)   „raadiohäirete tekitamise keelu ja raadiohäirete eest kaitse puudumise põhimõte“– põhimõte, mille kohaselt ei tohi tekitada kahjulikke raadiohäireid raadiosideteenustele ega nõuda nendele seadmetele kaitset raadiosideteenuste raadiohäirete eest;
c)   „siseruumid“– hooned või sellised kohad, kus varjestus tagab tavaliselt vajaliku sumbumise, kaitstes raadiosideteenuseid kahjulike häirete eest;
d)   „mootorsõiduk“– tähendus kattub Euroopa Parlamendi ja nõukogu direktiivi 2007/46/EÜ artikli 3 lõikes 11 sätestatud tähendusega (4);
e)   „raudteesõiduk“– tähendus kattub Euroopa Parlamendi ja nõukogu määruse (EL) 2018/643 artikli 3 lõike 1 punktis 4 sätestatud tähendusega (5);
f)   „EIRP“– ekvivalentne isotroopne kiirgusvõimsus, mis on antenni sisendisse antava võimsuse korrutis antennivõimendusega (absoluutne või isotroopne võimendus), isotroopse antenni suhtes antud suunas;
g)   „spektraaltiheduse tippväärtus“– teatud sagedusel katsetatava raadioseadme EIRP väärtus, mis on maksimumtaseme suunas kiiratud keskmine võimsus ribalaiuse (mille kesksageduseks on katsetatav sagedus) ühiku kohta kindlaksmääratud mõõtmistingimuste korral;
h)   „kiirgusvõimsuse tippväärtus“– EIRP väärtus sagedusel, kus on 50 MHz ribalaiuses kindlaksmääratud mõõtmistingimustel tuvastatud maksimumtaseme suunas kiiratud suurim kiiratava võimsuse keskväärtus;
i)   „kogu võimsuse spektraaltihedus“– spektraaltiheduse keskväärtuste aritmeetiline keskmine, mida mõõdetakse sfääriliselt ümber raadioseadme, kusjuures mõõtepunktide vahe ei ületa 15o;
j)   „õhusõiduki pardal“– raadioside kasutamine side eesmärgil õhusõiduki sees;
k)   „LT1 süsteemid“– süsteemid, mis on ette nähtud inimeste ja objektide üldiseks asukohaotsinguks ning mida võib kasutusele võtta litsentsivabalt.
Artikkel 3
Kuue kuu jooksul pärast käesoleva otsuse jõustumist määravad liikmesriigid, rakendades raadiohäirete tekitamise keelu ja raadiohäirete eest kaitse puudumise põhimõtet, ultralairibaseadmete raadiospektri ja teevad selle kättesaadavaks, tingimusel et asjaomased seadmed vastavad lisas sätestatud tingimustele ja neid kasutatakse siseruumides või, juhul kui seadmeid kasutatakse välistingimustes, ei ole need ühendatud kohtkindla paigaldise, püsitaristu ega liikumatu väliantenniga. Lisas sätestatud tingimustele vastavaid ultralairibaseadmeid lubatakse kasutada ka mootor- ja raudteesõidukites.
Artikkel 4
Liikmesriigid jälgivad lisas esitatud sagedusalade kasutamist ultralairibaseadmete poolt, et tagada eelkõige käesoleva otsuse artiklis 3 sätestatud tingimuste jätkuv asjakohasus, ja edastavad oma järeldused komisjonile.
Artikkel 5
Otsus 2007/131/EÜ tunnistatakse kehtetuks.
Artikkel 6
Käesolev otsus on adresseeritud liikmesriikidele.
Brüssel, 14. mai 2019
Komisjoni nimel
komisjoni liige
Mariya GABRIEL
(1)  EÜT L 108, 24.4.2002, lk 1.
(2)  Komisjoni 21. veebruari 2007. aasta otsus 2007/131/EÜ ultralairibaseadmetel raadiospektri ühtlustatud kasutamise võimaldamise kohta ühenduses (ELT L 55, 23.2.2007, lk 33).
(3)  CEPTi aruanne nr 69. Vastavalt ülesandele CEPTi poolt Euroopa Komisjonile esitatud aruanne „Ultra-Wideband technology in view of a potential update of Commission Decision 2007/131/EC“, mille Elektroonilise Side Komitee kiitis heaks 26. oktoobril 2018.
(4)  Euroopa Parlamendi ja nõukogu 5. septembri 2007. aasta direktiiv 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv) (ELT L 263, 9.10.2007, lk 1).
(5)  Euroopa Parlamendi ja nõukogu 18. aprilli 2018. aasta määrus (EL) 2018/643 raudteeveo statistika kohta (ELT L 112, 2.5.2018, lk 1).
LISA
1.   ULTRALAIRIBA (UWB) ÜLDKASUTUS
Tehnilised nõuded
Sagedusvahemik
Spektraaltiheduse tippväärtus (EIRP)
Kiirgusvõimsuse tippväärtus (EIRP)
(ribalaiuses 50 MHz)
f ≤ 1,6 GHz
– 90 dBm/MHz
– 50 dBm
1,6 < f ≤ 2,7 GHz
– 85 dBm/MHz
– 45 dBm
2,7 < f ≤ 3,1 GHz
– 70 dBm/MHz
– 36 dBm
3,1 < f ≤ 3,4 GHz
– 70 dBm/MHz
või
– 41,3 dBm/MHz LDC (1) või DAA (2) kasutamisel
– 36 dBm
või
0 dBm
3,4 < f ≤ 3,8 GHz
– 80 dBm/MHz
või
– 41,3 dBm/MHz LDC (1) või DAA (2) kasutamisel
– 40 dBm
või
0 dBm
3,8 < f ≤ 4,8 GHz
– 70 dBm/MHz
või
– 41,3 dBm/MHz LDC (1) või DAA (2) kasutamisel
– 30 dBm
või
0 dBm
4,8 < f ≤ 6 GHz
– 70 dBm/MHz
– 30 dBm
6 < f ≤ 8,5 GHz
– 41,3 dBm/MHz
0 dBm
8,5 < f ≤ 9 GHz
– 65 dBm/MHz
või
– 41,3 dBm/MHz DAA (2) kasutamisel
– 25 dBm
või
0 dBm
9 < f ≤ 10,6 GHz
– 65 dBm/MHz
– 25 dBm
f > 10,6 GHz
– 85 dBm/MHz
– 5 dBm
2.   ASUKOHA OTSINGUSÜSTEEMID – 1. tüüp (LT1)
Tehnilised nõuded
Sagedusvahemik
Spektraaltiheduse tippväärtus (EIRP)
Kiirgusvõimsuse tippväärtus (EIRP)
(ribalaiuses 50 MHz)
f ≤ 1,6 GHz
– 90 dBm/MHz
– 50 dBm
1,6 < f ≤ 2,7 GHz
– 85 dBm/MHz
– 45 dBm
2,7 < f ≤ 3,4 GHz
– 70 dBm/MHz
– 36 dBm
3,4 < f ≤ 3,8 GHz
– 80 dBm/MHz
– 40 dBm
3,8 < f ≤ 6,0 GHz
– 70 dBm/MHz
– 30 dBm
6 < f ≤ 8,5 GHz
– 41,3 dBm/MHz
0 dBm
8,5 < f ≤ 9 GHz
– 65 dBm/MHz
või
– 41,3 dBm/MHz DAA (3) kasutamisel
– 25 dBm
või
0 dBm
9 < f ≤ 10,6 GHz
– 65 dBm/MHz
– 25 dBm
f > 10,6 GHz
– 85 dBm/MHz
– 45 dBm
3.   MOOTOR- VÕI RAUDTEESÕIDUKITESSE PAIGALDATUD ULTRALAIRIBASEADMED
Tehnilised nõuded
Sagedusvahemik
Spektraaltiheduse tippväärtus (EIRP)
Kiirgusvõimsuse tippväärtus (EIRP)
(ribalaiuses 50 MHz)
f ≤ 1,6 GHz
– 90 dBm/MHz
– 50 dBm
1,6 < f ≤ 2,7 GHz
– 85 dBm/MHz
– 45 dBm
2,7 < f ≤ 3,1 GHz
– 70 dBm/MHz
– 36 dBm
3,1 < f ≤ 3,4 GHz
– 70 dBm/MHz
või
– 41,3 dBm/MHz LDC (4) + e.l. (7) kasutamisel
või
– 41,3 dBm/MHz TPC (6) + DAA (5) + e.l. (7) kasutamisel
– 36 dBm
või
≤ 0 dBm
või
≤ 0 dBm
3,4 < f ≤ 3,8 GHz
– 80 dBm/MHz
või
– 41,3 dBm/MHz LDC (4) + e.l. (7) kasutamisel
või
– 41,3 dBm/MHz TPC (6) + DAA (5) + e.l. (7) kasutamisel
– 40 dBm
või
≤ 0 dBm
või
≤ 0 dBm
3,8 < f ≤ 4,8 GHz
– 70 dBm/MHz
või
– 41,3 dBm/MHz LDC (4) + e.l. (7) kasutamisel
või
– 41,3 dBm/MHz TPC (6) + DAA (5) + e.l. (7) kasutamisel
– 30 dBm
või
≤ 0 dBm
või
≤ 0 dBm
4,8 < f ≤ 6 GHz
– 70 dBm/MHz
– 30 dBm
6 < f ≤ 8,5 GHz
– 53,3 dBm/MHz
või
– 41,3 dBm/MHz LDC (4) + e.l. (7) kasutamisel
või
– 41,3 dBm/MHz TPC (6) + e.l. (7) kasutamisel
– 13,3 dBm
või
≤ 0 dBm
või
≤ 0 dBm
8,5 < f ≤ 9 GHz
– 65 dBm/MHz
või
– 41,3 dBm/MHz TPC (6) + DAA (5) + e.l. (7) kasutamisel
– 25 dBm
või
≤ 0 dBm
9 < f ≤ 10,6 GHz
– 65 dBm/MHz
– 25 dBm
f > 10,6 GHz
– 85 dBm/MHz
– 45 dBm
Tehnilised nõuded sagedusalade 3,8–4,2 GHz ja 6–8,5 GHz kasutamiseks häirevähendamismeedet „saatmine pärast aktiveerimissignaali“ (trigger-before-transmit) kasutavates sõidukite juurdepääsusüsteemides on esitatud järgmises tabelis.
Tehnilised nõuded
Sagedusvahemik
Spektraaltiheduse tippväärtus (EIRP)
Kiirgusvõimsuse tippväärtus (EIRP)
(ribalaiuses 50 MHz)
3,8 < f ≤ 4,2 GHz
– 41,3 dBm/MHz häirevähendamismeetmetega „saatmine pärast aktiveerimissignaali“ ja LDC ≤ 0,5 % (tunnis)
0 dBm
6 < f ≤ 8,5 GHz
– 41,3 dBm/MHz häirevähendamismeetmetega „saatmine pärast aktiveerimissignaali“ ja LDC ≤ 0,5 % (tunnis) või TPC
0 dBm
Häirevähendamismeede „saatmine pärast aktiveerimissignaali“ on ultralairibatehnoloogial põhinev saatmine, mis algatatakse üksnes vajaduse korral ja nimelt siis, kui süsteem avastab läheduses ultralairibaseadme. Side aktiveeritakse kasutaja või sõiduki poolt. Sellist sidet võib nimetada „aktiveeritud sideks“. Kasutatakse olemasolevat häirevähendamismeedet LDC (või TPC sagedusvahemikus 6–8,5 GHz). Sõidukite juurdepääsusüsteemides häirevähendamismeetme „saatmine pärast aktiveerimissignaali“ kasutamisel ei tohi rakendada välise piirnormi nõuet.
Sõidukite juurdepääsusüsteemides tuleb kasutada häirevähendamismeetmeid „saatmine pärast aktiveerimissignaali“, mille suutlikkus on piisav, et täita direktiivi 2014/53/EL põhinõudeid. Kui asjakohaseid meetmeid on kirjeldatud harmoneeritud standardites või nende osades, mille viited on avaldatud Euroopa Liidu Teatajas vastavalt direktiivile 2014/53/EL, tagatakse vähemalt nende meetmetega samaväärne tulemuslikkus. Häirevähendamismeetmete rakendamisel tuleb järgida käesoleva otsuse tehnilisi nõudeid.
4.   ULTRALAIRIBASEADMED ÕHUSÕIDUKI PARDAL
Ultralairibatehnoloogiat kasutavate lähitoimeseadmete spektraaltiheduse tippväärtused (EIRP) ja kiirgusvõimsuse tippväärtused (EIRP), kasutades häirevähendamismeetmeid või mitte, on loetletud järgmises tabelis.
Tehnilised nõuded
Sagedusvahemik
Spektraaltiheduse tippväärtus (EIRP)
Kiirgusvõimsuse tippväärtus (EIRP)
(ribalaiuses 50 MHz)
Häirevähendamismeetmetele esitatavad nõuded
f ≤ 1,6 GHz
– 90 dBm/MHz
– 50 dBm
1,6 < f ≤ 2,7 GHz
– 85 dBm/MHz
– 45 dBm
2,7 < f ≤ 3,4 GHz
– 70 dBm/MHz
– 36 dBm
3,4 < f ≤ 3,8 GHz
– 80 dBm/MHz
– 40 dBm
3,8 < f ≤ 6,0 GHz
– 70 dBm/MHz
– 30 dBm
6,0 < f ≤ 6,650 GHz
– 41,3 dBm/MHz
0 dBm
6,650 < f ≤ 6,6752 GHz
– 62,3 dBm/MHz
– 21 dBm
Kasutusele tuleks võtta 21 dB-line tõke, et saavutada tase –62,3 dBm/MHz (8)
6,6752 < f ≤ 8,5 GHz
– 41,3 dBm/MHz
0 dBm
7,25–7,75 GHz (FSS ja MetSat (7,45–7,55 GHz) kaitse) (8)
 (9)
7,75–7,9 GHz (MetSat kaitse) (8)
 (10)
8,5 < f ≤ 10,6 GHz
– 65 dBm/MHz
– 25 dBm
f > 10,6 GHz
– 85 dBm/MHz
– 45 dBm
5.   ULTRALAIRIBATEHNOLOOGIAT KASUTAVAD MATERJALE TUVASTAVAD SEADMED
5.1.   Sissejuhatus
Ultralairibatehnoloogiat kasutavad materjale tuvastavad seadmed jagunevad kahte klassi:
—
kontaktipõhised ultralairibatehnoloogiat kasutavad materjale tuvastavad seadmed, mille puhul UWB saatja lülitub sisse üksnes otseses kokkupuutes uuritava materjaliga;
—
kontaktivabad ultralairibatehnoloogiat kasutavad materjale tuvastavad seadmed, mille puhul UWB saatja lülitub sisse üksnes siis, kui see asub uuritava materjali lähedal ja on suunatud uuritava materjali poole (näiteks manuaalselt lähedusanduri või mehaanilise rakise abil).
Ultralairibatehnoloogiat kasutavad materjale tuvastavad seadmed peavad vastama kas UWB tehnoloogiat käsitlevatele üldistele õigusnormidele, vastavalt käesoleva lisa punktis 1 esitatud tehnilistele tingimustele, või punktides 5.2 ja 5.3 esitatud konkreetsetele materjale tuvastavate seadmete piirnormidele.
UWB tehnoloogiat käsitlevad üldised õigusnormid ei hõlma kohtkindlaid paigaldisi välistingimustes. Materjale tuvastava seadme kiirgus ei tohi ületada punktis 1 nimetatud UWB tehnoloogiat käsitlevates üldistes õigusnormides sätestatud piirnorme. Materjale tuvastavad seadmed peavad vastama ultralairibatehnoloogia üldkasutuseks ette nähtud häirevähendamismeetmete nõuetele, mis on esitatud punktis 1.
Konkreetsed piirnormid materjale tuvastavatele seadmetele, sealhulgas häirevähendamismeetmed, on loetletud järgmistes tabelites. Käesoleva otsuse alusel lubatud materjale tuvastavate seadmete kiirgus peab olema minimaalne ning see ei tohi mingil juhul ületada järgmistes tabelites esitatud kiirguse piirnorme. Uuritava materjali representatiivsesse struktuuri asetatud seade peab suutma tagada vastavuse konkreetsetele piirnormidele. Järgmistes tabelites loetletud konkreetsed piirnormid kehtivad kõigis keskkondades asuvate materjale tuvastavate seadmete suhtes, v.a seadmed, mille suhtes kehtib nende tabelite märkus 5, millega välistatakse kohtkindlad paigaldised välistingimustes teatavate kohaldatavate sagedusvahemike puhul.
5.2.   Kontaktipõhised materjale tuvastavad seadmed
Spektraaltiheduse tippväärtuse (EIRP) ja kiirgusvõimsuse tippväärtuse (EIRP) konkreetsed piirnormid kontaktipõhiste ultralairibatehnoloogiat kasutavate materjale tuvastavate seadmete jaoks on esitatud järgmises tabelis.
Tehnilised nõuded kontaktipõhistele ultralairibatehnoloogiat kasutavatele materjale tuvastavatele seadmetele
Sagedusvahemik
Spektraaltiheduse tippväärtus (EIRP)
Kiirgusvõimsuse tippväärtus (EIRP)
(ribalaiuses 50 MHz)
f ≤ 1,73 GHz
– 85 dBm/MHz (11)
– 45 dBm
1,73 < f ≤ 2,2 GHz
– 65 dBm/MHz
– 25 dBm
2,2 < f ≤ 2,5 GHz
– 50 dBm/MHz
– 10 dBm
2,5 < f ≤ 2,69 GHz
– 65 dBm/MHz (11)
 (12)
– 25 dBm
2,69 < f ≤ 2,7 GHz (14)
– 55 dBm/MHz (13)
– 15 dBm
2,7 < f ≤ 2,9 GHz
– 70 dBm/MHz (11)
– 30 dBm
2,9 < f ≤ 3,4 GHz
– 70 dBm/MHz (11)
 (16)
 (17)
– 30 dBm
3,4 < f ≤ 3,8 GHz (14)
– 50 dBm/MHz (12)
 (16)
 (17)
– 10 dBm
3,8 < f ≤ 4,8 GHz
– 50 dBm/MHz (16)
 (17)
– 10 dBm
4,8 < f ≤ 5,0 GHz (14)
– 55 dBm/MHz (12)
 (13)
– 15 dBm
5,0 < f ≤ 5,25 GHz
– 50 dBm/MHz
– 10 dBm
5,25 < f ≤ 5,35 GHz
– 50 dBm/MHz
– 10 dBm
5,35 < f ≤ 5,6 GHz
– 50 dBm/MHz
– 10 dBm
5,6 < f ≤ 5,65 GHz
– 50 dBm/MHz
– 10 dBm
5,65 < f ≤ 5,725 GHz
– 50 dBm/MHz
– 10 dBm
5,725 < f ≤ 6,0 GHz
– 50 dBm/MHz
– 10 dBm
6,0 < f ≤ 8,5 GHz
– 41,3 dBm/MHz (15)
0 dBm
8,5 < f ≤ 9,0 GHz
– 65 dBm/MHz (17)
– 25 dBm
9,0 < f ≤ 10,6 GHz
– 65 dBm/MHz
– 25 dBm
f > 10,6 GHz
– 85 dBm/MHz
– 45 dBm
5.3.   Kontaktivabad materjale tuvastavad seadmed
Spektraaltiheduse tippväärtuse (EIRP) ja kiirgusvõimsuse tippväärtuse (EIRP) konkreetsed piirnormid kontaktivabade ultralairibatehnoloogiat kasutavate materjale tuvastavate seadmete jaoks on esitatud järgmises tabelis.
Tehnilised nõuded kontaktivabadele ultralairibatehnoloogiat kasutavatele materjale tuvastavatele seadmetele
Sagedusvahemik
Spektraaltiheduse tippväärtus (EIRP)
Kiirgusvõimsuse tippväärtus (EIRP)
(ribalaiuses 50 MHz)
f ≤ 1,73 GHz
– 85 dBm/MHz (18)
– 60 dBm
1,73 < f ≤ 2,2 GHz
– 70 dBm/MHz
– 45 dBm
2,2 < f ≤ 2,5 GHz
– 50 dBm/MHz
– 25 dBm
2,5 < f ≤ 2,69 GHz
– 65 dBm/MHz (18)
 (19)
– 40 dBm
2,69 < f ≤ 2,7 GHz (21)
– 70 dBm/MHz (20)
– 45 dBm
2,7 < f ≤ 2,9 GHz
– 70 dBm/MHz (18)
– 45 dBm
2,9 < f ≤ 3,4 GHz
– 70 dBm/MHz (18)
 (23)
 (24)
– 45 dBm
3,4 < f ≤ 3,8 GHz (21)
– 70 dBm/MHz (19)
 (23)
 (24)
– 45 dBm
3,8 < f ≤ 4,8 GHz
– 50 dBm/MHz (23)
 (24)
– 25 dBm
4,8 < f ≤ 5,0 GHz (21)
– 55 dBm/MHz (19)
 (20)
– 30 dBm
5,0 < f ≤ 5,25 GHz
– 55 dBm/MHz
– 30 dBm
5,25 < f ≤ 5,35 GHz
– 50 dBm/MHz
– 25 dBm
5,35 < f ≤ 5,6 GHz
– 50 dBm/MHz
– 25 dBm
5,6 < f ≤ 5,65 GHz
– 50 dBm/MHz
– 25 dBm
5,65 < f ≤ 5,725 GHz
– 65 dBm/MHz
– 40 dBm
5,725 < f ≤ 6,0 GHz
– 60 dBm/MHz
– 35 dBm
6,0 < f ≤ 8,5 GHz
– 41,3 dBm/MHz (22)
0 dBm
8,5 < f ≤ 9,0 GHz
– 65 dBm/MHz (24)
– 25 dBm
9,0 < f ≤ 10,6 GHz
– 65 dBm/MHz
– 25 dBm
f > 10,6 GHz
– 85 dBm/MHz
– 45 dBm
Järgmises tabelis on esitatud kiirgusvõimsuse läviväärtused LBT mehhanismile, mis peaksid tagama loetletud raadioteenuste kaitse.
Tehnilised nõuded materjale tuvastavate seadmete LBT mehhanismile
Sagedusvahemik
Tuvastatav raadioteenus
Kiirgusvõimsuse läviväärtused
1,215 < f ≤ 1,4 GHz
Raadiotuvastuse teenistus
+ 8 dBm/MHz
1,61 < f ≤ 1,66 GHz
Liikuva satelliitside teenistus
– 43 dBm/MHz
2,5 < f ≤ 2,69 GHz
Liikuva maaside teenistus
– 50 dBm/MHz
2,9 < f ≤ 3,4 GHz
Raadiotuvastuse teenistus
– 7 dBm/MHz
Täiendavad nõuded radartuvastusele: pidev kuulamine ja automaatne väljalülitus asjaomases sagedusalas 10 ms jooksul, kui künniväärtus on ületatud (vt tabel LBT mehhanismiga). Enne saatja uuesti sisse lülitamist on pideva kuulamise korral nõutav vähemalt 12 s pikkune vaikus. See vaikus, mille vältel on aktiveeritud vaid LBT vastuvõtja, peab olema tagatud ka pärast seadme väljalülitamist.
(1)  Sagedusalas 3,1–4,8 GHz. Häirevähendamismeede „lühike töötsükkel“ (Low Duty Cycle – LDC) ja selle piirnormid on määratletud ETSI standardi EN 302 065–1 V2.1.1 punktides 4.5.3.1, 4.5.3.2 ja 4.5.3.3. Kasutada võib alternatiivseid häirevähendamismeetmeid, kui need tagavad vähemalt samaväärse tulemuslikkuse ja raadiospektri kaitse, et Euroopa Parlamendi ja nõukogu 16. aprilli 2014. aasta direktiivi 2014/53/EL ( raadioseadmete turul kättesaadavaks tegemist käsitlevate liikmesriikide õigusaktide ühtlustamise kohta ja millega tunnistatakse kehtetuks direktiiv 1999/5/EÜ) (ELT L 153, 22.5.2014, lk 62) asjakohased olulised nõuded ja käesoleva otsuse tehnilised nõuded oleksid täidetud.
(2)  Sagedusalades 3,1–4,8 GHz ja 8,5–9 GHz. Häirevähendamismeede „tuvasta ja väldi“ (Detect and Avoid – DAA) ja selle piirnormid on määratletud ETSI standardi EN 302 065–1 V2.1.1 punktides 4.5.1.1, 4.5.1.2 ja 4.5.1.3. Kasutada võib alternatiivseid häirevähendamismeetmeid, kui need tagavad vähemalt samaväärse tulemuslikkuse ja raadiospektri kaitse, et direktiivi 2014/53/EL asjakohased olulised nõuded ja käesoleva otsuse tehnilised nõuded oleksid täidetud.
(3)  Häirevähendamismeede DAA ja selle piirnormid on määratletud ETSI standardi EN 302 065–2 V2.1.1 punktides 4.5.1.1, 4.5.1.2 ja 4.5.1.3. Kasutada võib alternatiivseid häirevähendamismeetmeid, kui need tagavad vähemalt samaväärse tulemuslikkuse ja raadiospektri kaitse, et direktiivi 2014/53/EL asjakohased olulised nõuded ja käesoleva otsuse tehnilised nõuded oleksid täidetud.
(4)  Häirevähendamismeede LDC ja selle piirnormid on määratletud ETSI standardi EN 302 065–3 V2.1.1 punktides 4.5.3.1, 4.5.3.2 ja 4.5.3.3. Kasutada võib alternatiivseid häirevähendamismeetmeid, kui need tagavad vähemalt samaväärse tulemuslikkuse ja raadiospektri kaitse, et direktiivi 2014/53/EL asjakohased olulised nõuded ja käesoleva otsuse tehnilised nõuded oleksid täidetud.
(5)  Häirevähendamismeede DAA ja selle piirnormid on määratletud ETSI standardi EN 302 065–3 V2.1.1 punktides 4.5.1.1, 4.5.1.2 ja 4.5.1.3. Kasutada võib alternatiivseid häirevähendamismeetmeid, kui need tagavad vähemalt samaväärse tulemuslikkuse ja raadiospektri kaitse, et direktiivi 2014/53/EL asjakohased olulised nõuded ja käesoleva otsuse tehnilised nõuded oleksid täidetud.
(6)  Häirevähendamismeede „saatevõimsuse automaatjuhtimine“ (Transmit Power Control – TPC) ja selle piirnormid on määratletud ETSI standardi EN 302 065–3 V2.1.1 punktides 4.7.1.1, 4.7.1.2 ja 4.7.1.3. Kasutada võib alternatiivseid häirevähendamismeetmeid, kui need tagavad vähemalt samaväärse tulemuslikkuse ja raadiospektri kaitse, et direktiivi 2014/53/EL asjakohased olulised nõuded ja käesoleva otsuse tehnilised nõuded oleksid täidetud.
(7)  Nõutud on väline piirnorm (exterior limit – e.l.) ≤ – 53,3 dBm/MHz. Väline piirnorm on määratletud ETSI standardi EN 302 065–3 V2.1.1 punktides 4.3.4.1, 4.3.4.2 ja 4.3.4.3. Kasutada võib alternatiivseid häirevähendamismeetmeid, kui need tagavad vähemalt samaväärse tulemuslikkuse ja raadiospektri kaitse, et direktiivi 2014/53/EL asjakohased olulised nõuded ja käesoleva otsuse tehnilised nõuded oleksid täidetud.
(8)  Alternatiivseid häirevähendamismeetmeid, näiteks varjestatud illuminaatoreid võib kasutada juhul, kui nende suutlikkus on vähemalt samaväärne.
(9)  Sagedusalade 7,25–7,75 GHz (paikse satelliitside teenistus) ja 7,45–7,55 GHz (meteoroloogilised satelliidid) kaitse: – 51,3 – 20 × log10(10[km]/x[km])(dBm/MHz) kõrgusel rohkem kui 1 000 m maapinnast, kus x on õhusõiduki kõrgus maapinnast kilomeetrites; – 71,3 dBm/MHz kõrgusel kuni 1 000 m maapinnast.
(10)  Sagedusala 7,75–7,9 GHz (meteoroloogilised satelliidid) kaitse:
– 44,3 – 20 × log10(10[km]/x[km])(dBm/MHz) kõrgusel rohkem kui 1 000 m maapinnast, kus x on õhusõiduki kõrgus maapinnast kilomeetrites; –64,3 dBm/MHz kõrgusel kuni 1 000 m maapinnast.
(11)  Seadmeid, mis kasutavad LBT mehhanismi (Listen Before Talk – enne kuula ja siis räägi), on lubatud kasutada sagedusalas 1,215– 1,73 GHz spektraaltiheduse tippväärtusega (EIRP) – 70 dBm/MHz ning sagedusalades 2,5–2,69 GHz ja 2,7–3,4 GHz spektraaltiheduse tippväärtusega (EIRP) – 50 dBm/MHz ja kiirgusvõimsuse tippväärtusega (EIRP) – 10 dBm/50 MHz. LBT mehhanism on määratletud ETSI standardi EN 302 065–4 V1.1.1 punktides 4.5.2.1, 4.5.2.2 ja 4.5.2.3. Kasutada võib alternatiivseid häirevähendamismeetmeid, kui need tagavad vähemalt samaväärse tulemuslikkuse ja raadiospektri kaitse, et direktiivi 2014/53/EL asjakohased olulised nõuded ja käesoleva otsuse tehnilised nõuded oleksid täidetud.
(12)  Raadioteenuste kaitsmiseks peavad mittekohtkindlad paigaldised vastama kogu kiirgusvõimsuse osas järgmistele nõuetele:
a)
sagedusalades 2,5–2,69 GHz ja 4,8–5 GHz peab kogu kiirgusvõimsuse spektraaltihedus olema 10 dB väiksem kui spektraaltiheduse tippväärtus (EIRP);
b)
sagedusalas 3,4–3,8 GHz peab kogu kiirgusvõimsuse spektraaltihedus olema 5 dB väiksem kui spektraaltiheduse tippväärtus (EIRP).
(13)  Selleks et kaitsta raadioastronoomia teenistuse (RAS) sagedusvahemikke 2,69–2,7 GHz ja 4,8–5 GHz, peab kogu kiirgusvõimsuse spektraaltihedus olema väiksem kui – 65 dBm/MHz.
(14)  Töötsükli piirang kuni 10 % sekundi kohta.
(15)  Kohtkindlad paigaldised kasutamiseks välistingimustes ei ole lubatud.
(16)  Seadmeid, mis kasutavad häirevähendamismeedet LDC, on lubatud kasutada sagedusalas 3,1–4,8 GHz spektraaltiheduse tippväärtusega (EIRP) – 41,3 dBm/MHz ja kiirgusvõimsuse tippväärtusega (EIRP) 0 dBm (50 MHz laiuses ribas). Häirevähendamismeede LDC ja selle piirnormid on määratletud ETSI standardi EN 302 065–1 V2.1.1 punktides 4.5.3.1, 4.5.3.2 ja 4.5.3.3. Kasutada võib alternatiivseid häirevähendamismeetmeid, kui need tagavad vähemalt samaväärse tulemuslikkuse ja raadiospektri kaitse, et direktiivi 2014/53/EL asjakohased olulised nõuded ja käesoleva otsuse tehnilised nõuded oleksid täidetud. LDC rakendamisel kohaldatakse märkust 5.
(17)  Seadmeid, mis kasutavad häirevähendamismeedet DAA, on lubatud kasutada sagedusalades 3,1– 4,8 GHz ja 8,5–9 GHz spektraaltiheduse tippväärtusega (EIRP) – 41,3 dBm/MHz ja kiirgusvõimsuse tippväärtusega (EIRP) 0 dBm (50 MHz laiuses ribas). Häirevähendamismeede DAA ja selle piirnormid on määratletud ETSI standardi EN 302 065–1 V2.1.1 punktides 4.5.1.1, 4.5.1.2 ja 4.5.1.3. Kasutada võib alternatiivseid häirevähendamismeetmeid, kui need tagavad vähemalt samaväärse tulemuslikkuse ja raadiospektri kaitse, et direktiivi 2014/53/EL asjakohased olulised nõuded ja käesoleva otsuse tehnilised nõuded oleksid täidetud. DAA rakendamisel kohaldatakse märkust 5.
(18)  Seadmeid, mis kasutavad LBT mehhanismi, on lubatud kasutada sagedusalas 1,215–1,73 GHz spektraaltiheduse tippväärtusega (EIRP) – 70 dBm/MHz ning sagedusalades 2,5–2,69 GHz ja 2,7– 3,4 GHz spektraaltiheduse tippväärtusega (EIRP) – 50 dBm/MHz ja kiirgusvõimsuse tippväärtusega (EIRP) – 10 dBm/50 MHz. LBT mehhanism on määratletud ETSI standardi EN 302 065–4 V1.1.1 punktides 4.5.2.1, 4.5.2.2 ja 4.5.2.3. Kasutada võib alternatiivseid häirevähendamismeetmeid, kui need tagavad vähemalt samaväärse tulemuslikkuse ja raadiospektri kaitse, et direktiivi 2014/53/EL asjakohased olulised nõuded ja käesoleva otsuse tehnilised nõuded oleksid täidetud.
(19)  Raadioteenuste kaitsmiseks peavad mittekohtkindlad paigaldised vastama kogu kiirgusvõimsuse osas järgmistele nõuetele:
a)
sagedusalades 2,5–2,69 GHz ja 4,8–5 GHz peab kogu kiirgusvõimsuse spektraaltihedus olema 10 dB väiksem kui spektraaltiheduse tippväärtus (EIRP);
b)
sagedusalas 3,4–3,8 GHz peab kogu kiirgusvõimsuse spektraaltihedus olema 5 dB väiksem kui spektraaltiheduse tippväärtus (EIRP).
(20)  Selleks et kaitsta raadioastronoomia teenistuse (RAS) sagedusvahemikke 2,69–2,7 GHz ja 4,8–5 GHz, peab kogu kiirgusvõimsuse spektraaltihedus olema väiksem kui – 65 dBm/MHz.
(21)  Töötsükli piirang kuni 10 % sekundi kohta.
(22)  Kohtkindlad paigaldised kasutamiseks välistingimustes ei ole lubatud.
(23)  Seadmeid, mis kasutavad häirevähendamismeedet LDC, on lubatud kasutada sagedusalas 3,1–4,8 GHz spektraaltiheduse tippväärtusega (EIRP) – 41,3 dBm/MHz ja kiirgusvõimsuse tippväärtusega (EIRP) 0 dBm (50 MHz laiuses ribas). Häirevähendamismeede LDC ja selle piirnormid on määratletud ETSI standardi EN 302 065–1 V2.1.1 punktides 4.5.3.1, 4.5.3.2 ja 4.5.3.3. Kasutada võib alternatiivseid häirevähendamismeetmeid, kui need tagavad vähemalt samaväärse tulemuslikkuse ja raadiospektri kaitse, et direktiivi 2014/53/EL asjakohased olulised nõuded ja käesoleva otsuse tehnilised nõuded oleksid täidetud. LDC rakendamisel kohaldatakse märkust 5.
(24)  Seadmeid, mis kasutavad häirevähendamismeedet DAA, on lubatud kasutada sagedusalades 3,1–4,8 GHz ja 8,5–9 GHz spektraaltiheduse tippväärtusega (EIRP) – 41,3 dBm/MHz ja kiirgusvõimsuse tippväärtusega (EIRP) 0 dBm (50 MHz laiuses ribas). Häirevähendamismeede DAA ja selle piirnormid on määratletud ETSI standardi EN 302 065–1 V2.1.1 punktides 4.5.1.1, 4.5.1.2 ja 4.5.1.3. Kasutada võib alternatiivseid häirevähendamismeetmeid, kui need tagavad vähemalt samaväärse tulemuslikkuse ja raadiospektri kaitse, et direktiivi 2014/53/EL asjakohased olulised nõuded ja käesoleva otsuse tehnilised nõuded oleksid täidetud. DAA rakendamisel kohaldatakse märkust 5.

Summary:
Lähitoimeseadmed, RLAN (WiFi), asjade internet, ultralairibaseadmed ja intelligentne transpordisüsteem
Lähitoimeseadmed, RLAN (WiFi), asjade internet, ultralairibaseadmed ja intelligentne transpordisüsteem
 
KOKKUVÕTE:
rakendusotsus (EL) 2020/1426, mis käsitleb raadiospektri sagedusala 5875–5935 MHz ühtlustatud kasutamist ohutusega seotud intelligentsete transpordisüsteemide (ITS)
rakendusotsus (EL) 2019/785, millega ühtlustatakse raadiospektri kasutus ultralairibaseadmetel
rakendusotsus (EL) 2018/1538 lähitoimeseadmete raadiospektri ühtlustamise kohta sagedusalades 874–876 MHz ja 915–921 MHz
rakendusotsus (EU) 2018/ 637, millega muudetakse otsust 2009/766/EÜ (sagedusalade 900 MHz ja 1 800 MHz ühtlustamise kohta ühenduses üleeuroopalisi elektroonilisi sideteenuseid pakkuda võimaldavate maapealsete süsteemide jaoks) osas, mis puudutab asjade interneti suhtes kohaldatavaid tehnilisi tingimusi
rakendusotsus (EL) 2017/2077, millega muudetakse otsust 2005/50/EÜ 24 GHz raadiosagedusala ajutise kasutuse ühtlustamise kohta seoses sõidukite lähitoimeradarseadmete kasutusega ühenduses
rakendusotsus (EL) 2017/1483, millega muudetakse otsust 2006/771/EÜ lähitoimeseadmete raadiospektri ühtlustamise kohta
rakendusotsus (EL) 2016/339 2010–2025 MHz sagedusala ühtlustamise kohta programmitootmiseks ja erisündmuste edastamiseks kasutatavate portatiivsete või mobiilsete traadita videolinkide ja juhtmeta kaamerate puhul
rakendusotsus 2014/641/EL, milles käsitletakse programmitootmise ja erisündmuste edastamise traadita audioseadmetes kasutatava raadiospektriga seotud ühtlustatud tehnilisi tingimusi
rakendusotsus 2013/752/EL, millega muudetakse otsust 2006/771/EÜ lähitoimeseadmete raadiospektri ühtlustamise kohta
rakendusotsus 2011/829/EL, millega muudetakse otsust 2006/771/EÜ lähitoimeseadmete raadiospektri ühtlustamise kohta
rakendusotsus 2011/485/EL, millega muudetakse otsust 2005/50/EÜ 24 GHz raadiosagedusala ajutise kasutuse ühtlustamise kohta seoses sõidukite lähitoimeradarseadmete kasutusega ühenduses
otsus 2010/368/EL, millega muudetakse otsust 2006/771/EÜ lähitoimeseadmete raadiospektri ühtlustamise kohta
otsus 2009/381/EÜ, millega muudetakse otsust 2006/771/EÜ lähitoimeseadmete raadiospektri ühtlustamise kohta
otsus 2007/90/EÜ, millega muudetakse otsust 2005/513/EÜ raadiospektri ühtlustatud kasutamise kohta sagedusalas 5 GHz traadita juurdepääsusüsteemide, sealhulgas raadio-kohtvõrkude (WAS/RLAN) rakendamiseks
otsus 2008/411/EÜ sagedusala 3400–3800 MHz ühtlustamise kohta maapealsete süsteemide jaoks, millega on pakkuda elektroonilisi sideteenuseid
otsus 2005/513/EÜ, millega muudetakse otsust 2005/513/EÜ raadiospektri ühtlustatud kasutamise kohta sagedusalas 5 GHz traadita juurdepääsusüsteemide, sealhulgas raadio-kohtvõrkude (WAS/RLAN) rakendamiseks
direktiiv 91/287/EMÜ sagedusriba kohta, mis eraldatakse Euroopa digitaalse juhtmeta telekommunikatsioonisüsteemi (DECT) kooskõlastatud kasutuselevõtmiseks ühenduses
MIS ON DIREKTIIVI JA OTSUSTE EESMÄRGID?
Rakendusotsused käsitlevad enamasti ühtlustamist, teised õigusaktid aga käsitlevad konkreetseteks eesmärkideks ettenähtudl konkreetseid sagedusalasid, lisaks vajaduse korral signaali tugevuse ja kahjulike häirete piirangutele. ELi riigid vastutavad raadiospektri haldamise eest ja muudatused kajastavad seda, kuidas on arenenud Euroopa ja rahvusvahelised ühtlustamis- ja tehnilised kokkulepped. DECT-direktiivis eraldatakse digitaalse juhtmeta side jaoks sagedusala 1880–1900 MHz 1. jaanuariks 1992 ja kohustatakse ELi riike rakendama vajalikke riiklikke õigus- ja haldusnorme.
PÕHIPUNKTID
Otsused
Rakendusotsused hõlmavad raadioseadmeid, mida kasutatakse üldlubade alusel või litsentsimata või lõppkasutajate poolt ühiselt. See hõlmab raadioside juurdepääsuvõrgu seadmeid (wifi), mille nõudlus raadiospektri järele on märkimisväärselt kasvanud, nagu tunnistatakse 2018. aasta Euroopa elektroonilise side seadustikus.
Paljud neist õigusaktidest on ühtlustamist käsitlevad otsused. Teistes käsitletakse eri eesmärkidel kasutatavaid sagedusalasid, nagu erinevad lähitoimeseadmed, asjade interneti (IoT) seadmed, ultralairibaseadmed, häireseadmed, ukseavamissüsteemid, meditsiinilised implantaadid, intelligentsed transpordisüsteemid, raadiosagedustuvastuse seadmed, raadiotuvastus, maapealne uurimine ning uut tüüpi masinatevahelised seadmed, samuti programmitootmise ja erisündmuste edastamise seadmed, näiteks juhtmeta videolingid või mikrofonid ja digitaalsed juhtmeta telefonid.
Veel üks üldluba on seotud sõidukite ohutusega, eelkõige intelligentsete transpordisüsteemide toimimisega.
Mitmed rakendusotsused hõlmavad lisaks signaali tugevuse ja kahjulike häirete piirangutele vajaduse korral ka järgmisi raadiospektreid:sagedusala 5 GHz (5150–5350 MHz ja 5470–5725 MHz) traadita juurdepääsusüsteemide, sealhulgas raadio-kohtvõrkude (WAS/RLAN – wifi lairiba) jaoks; sagedusala 3400-3800 MHz paiksete, teisaldatavate ja mobiilside võrkude maapealsete süsteemide jaoks; sagedusala 5875–5935 MHz intelligentsete transpordisüsteemide ohutusega seotud rakenduste jaoks; lähitoimeseadmete raadiospekter; 24 GHz raadiosagedusala ajutise kasutuse jaoks seoses sõidukite lähitoimeradarseadmete kasutusega; programmitootmise ja erisündmuste edastamise traadita audioseadmetes kasutatav raadiospekter; sagedusala 2010–2025 MHz programmitootmiseks ja erisündmuste edastamiseks kasutatavate portatiivsete või mobiilsete traadita videolinkide ja juhtmeta kaamerate puhul; sagedusalad 900 MHz ja 1800 MHz selliste maapealsete süsteemide jaoks, millega on võimalik pakkuda elektroonilisi sideteenuseid seoses asjade internetiga; lähitoimeseadmete raadiospektri ühtlustamine sagedusalades 874–876 MHz ja 915–921 MHz; raadiospektri kasutus ultralairibaseadmetel, nagu sõidukite ja lennukite asukohaotsing.Direktiiv 91/287/EMÜ
Direktiiviga kohustatatakse ELi riike eraldama juhtmeta digitaalside jaoks sagedusala 1880–1900 MHz 1. jaanuariks 1992.
MIS AJAST DIREKTIIVI JA OTSUSEID KOHALDATAKSE?
Õigusaktid
Rakendamise kuupäev
rakendusotsus (EL) 2020/1426
8. oktoober 2020. a.
rakendusotsus (EL) 2019/785
16. mai 2019. a.
rakendusotsus (EL) 2018/1538
12. oktoober 2018. a.
rakendusotsus (EL) 2018/637
23. aprill 2018. a.
rakendusotsus (EL) 2017/2077
13. november 2017. a.
rakendusotsus (EL) 2017/1483
10. august 2017. a.
rakendusotsus (EL) 2016/339
9. märts 2016. a.
rakendusotsus 2014/641/EL
2. september 2014. a.
rakendusotsus 2013/752/EL
12. detsember 2013. a.
rakendusotsus 2011/829/EL
9. detsember 2011. a.
rakendusotsus 2011/485/EL
1. august 2011. a.
otsus 2010/368/EL
1. juuli 2010. a.
otsus 2009/381/EÜ
14. mai 2009. a.
otsus 2007/90/EÜ
12. veebruar 2007. a.
otsus 2008/411/EÜ
21. mai 2008. a.
otsus 2005/513/EÜ
11. juuli 2005. a.
direktiiv 91/287/EMÜ
5. juuni 1991. a.
TAUST
Lisateave:Mis on raadiospektripoliitika? (Euroopa Komisjon) Raadiospektri kasutuse ühtlustamine lähitoimeseadmete jaoks (Euroopa Komisjoni veebisait) ELi uued telekommunikatsiooni eeskirjad: ühenduvuse parandamine ja kasutajate parem kaitse (Euroopa Komisjoni veebisait) Asjade internet (Euroopa Komisjoni veebisait).
PÕHIDOKUMENDID
Komisjoni rakendusotsus (EL) 2020/1426 7. oktoober 2020, mis käsitleb raadiospektri sagedusala 5875–5935 MHz ühtlustatud kasutamist ohutusega seotud intelligentsete transpordisüsteemide (ITS) rakenduste jaoks ja millega tunnistatakse kehtetuks otsus 2008/671/EÜ (ELT L 328, 9.10.2020, lk 19–23)
Komisjoni 14. mai 2019. aasta rakendusotsus (EL) 2019/785, millega ühtlustatakse raadiospektri kasutus ultralairibaseadmetel ja tunnistatakse kehtetuks otsus 2007/131/EÜ (ELT L 127, 16.5.2019, lk 23–33)
Komisjoni 11. oktoobri 2018. aasta rakendusotsus (EL) 2018/1538 lähitoimeseadmete raadiospektri ühtlustamise kohta sagedusalades 874–876 MHz ja 915–921 MHz (ELT L 257, 15.10.2018, lk 57–63)
Komisjoni 20. aprilli 2018. aasta rakendusotsus (EL) 2018/637, millega muudetakse otsust 2009/766/EÜ (sagedusalade 900 MHz ja 1800 MHz ühtlustamise kohta ühenduses üleeuroopalisi elektroonilisi sideteenuseid pakkuda võimaldavate maapealsete süsteemide jaoks) osas, mis puudutab asjade interneti suhtes kohaldatavaid tehnilisi tingimusi (ELT L 105, 25.4.2018, lk 27–30)
Komisjoni 10. novembri 2017. aasta rakendusotsus (EL) 2017/2077, millega muudetakse otsust 2005/50/EÜ 24 GHz raadiosagedusala ajutise kasutuse ühtlustamise kohta seoses sõidukite lähitoimeradarseadmete kasutusega ühenduses (ELT L 295, 14.11.2017, lk 75–76)
Komisjoni 8. augusti 2017. aasta rakendusotsus (EL) 2017/1483, millega muudetakse otsust 2006/771/EÜ lähitoimeseadmete raadiospektri ühtlustamise kohta ja tunnistatakse kehtetuks otsus 2006/804/EÜ (ELT L 214, 18.8.2017, lk 3–27)
Komisjoni 8. märtsi 2016. aasta rakendusotsus (EL) 2016/339 2010–2025 MHz sagedusala ühtlustamise kohta programmitootmiseks ja erisündmuste edastamiseks kasutatavate portatiivsete või mobiilsete traadita videolinkide ja juhtmeta kaamerate puhul (ELT L 63, 10.3.2016, lk 5–8)
Komisjoni 1. septembri 2014. aasta rakendusotsus 2014/641/EL, milles käsitletakse liidus programmitootmise ja erisündmuste edastamise traadita audioseadmetes kasutatava raadiospektriga seotud ühtlustatud tehnilisi tingimusi (ELT L 263, 3.9.2014, lk 29–34)
Komisjoni 11. detsembri 2013. aasta rakendusotsus 2013/752/EL, millega muudetakse otsust 2006/771/EÜ lähitoimeseadmete raadiospektri ühtlustamise kohta ja tunnistatakse kehtetuks otsus 2005/928/EÜ (ELT L 334, 13.12.2013, lk 17–36)
Otsuse 2013/752/EL järjestikused muudatused on alusdokumenti lisatud. Käesoleval konsolideeritud versioonil on üksnes dokumenteeriv väärtus.
Komisjoni 8. detsembri 2011. aasta rakendusotsus 2011/829/EL, millega muudetakse otsust 2006/771/EÜ lähitoimeseadmete raadiospektri ühtlustamise kohta (ELT L 329, 13.12.2011, lk 10–18)
Komisjoni 29. juuli 2011. aasta rakendusotsus 2011/485/EL, millega muudetakse otsust 2005/50/EÜ 24 GHz raadiosagedusala ajutise kasutuse ühtlustamise kohta seoses sõidukite lähitoimeradarseadmete kasutusega ühenduses (ELT L 198, 30.7.2011, lk 71–72)
Komisjoni 30. juuni 2010. aasta otsus 2010/368/EL, millega muudetakse otsust 2006/771/EÜ lähitoimeseadmete raadiospektri ühtlustamise kohta (ELT L 166, 1.7.2010, lk 33–41)
Komisjoni 13. mai 2009. aasta otsus 2009/381/EÜ, millega muudetakse otsust 2006/771/EÜ lähitoimeseadmete raadiospektri ühtlustamise kohta (ELT L 119, 14.5.2009, lk 32–39)
Komisjoni 12. veebruari 2007. aasta otsus 2007/90/EÜ, millega muudetakse otsust 2005/513/EÜ raadiospektri ühtlustatud kasutamise kohta sagedusalas 5 GHz traadita juurdepääsusüsteemide, sealhulgas raadio-kohtvõrkude (WAS/RLAN) rakendamiseks (ELT L 41, 13.2.2007, lk 10)
Komisjoni 21. mai 2008. aasta otsus 2008/411/EÜ sagedusala 3400–3800 MHz ühtlustamise kohta maapealsete süsteemide jaoks, millega on võimalik ühenduses pakkuda elektroonilisi sideteenuseid (ELT L 144, 4.6.2008, lk 77–81)
Vt konsolideeritud versioon.
Komisjoni 11. juuli 2005. aasta otsus 2005/513/EÜ, millega muudetakse otsust 2005/513/EÜ raadiospektri ühtlustatud kasutamise kohta sagedusalas 5 GHz traadita juurdepääsusüsteemide, sealhulgas raadio-kohtvõrkude (WAS/RLAN) rakendamiseks (ELT L 187, 19.7.2005, lk 22–24)
Vt konsolideeritud versioon.
Nõukogu 3. juuni 1991. aasta direktiiv 91/287/EMÜ sagedusriba kohta, mis eraldatakse Euroopa digitaalse juhtmeta telekommunikatsioonisüsteemi (DECT) kooskõlastatud kasutuselevõtmiseks ühenduses (EÜT L 144, 8.6.1991, lk 45–46)
SEONDUVAD DOKUMENDID
Euroopa Parlamendi ja nõukogu 11. detsembri 2018. aasta direktiiv (EL) 2018/1972, millega kehtestatakse Euroopa elektroonilise side seadustik (uuesti sõnastatud) (ELT L 321, 17.12.2018, lk 36–214)
Vt konsolideeritud versioon.
Euroopa Parlamendi ja nõukogu 7. märtsi 2002. aasta otsus nr 676/2002/EÜ Euroopa Ühenduse raadiospektripoliitika reguleeriva raamistiku kohta (raadiospektrit käsitlev otsus) (EÜT L 108, 24.4.2002, lk 1–6)
Viimati muudetud: 12.11.2020